Zbog izbora 'stisnuli' članove: Uskoro stižu uplatnice HDZ-a

Zbog predsjedničkih izbora HDZ je stisnuo članstvo i traži da plate godišnju članarinu, ali se u pismu i zahvaljuju na podršci. Svi registrirani članovi trebali bi uskoro dobiti uplatnice na 120 kuna...

<p><strong>Članovima HDZ-a </strong>od četvrtka na kućne adrese pristižu uplatnice za godišnju članarinu.</p><p>Riječ je o oko 220 tisuća članova koji su uglavnom dobili uplatnicu na 120 kuna (jer zarađuju više od 3500 kuna). Naime, oni s nižim primanjima - umirovljenici, studenti i nezaposleni - ne plaćaju članarinu, a dužnosnicima se odmah skida s računa pet posto od iznosa neto plaće.</p><p>Iako se radi o već ustaljenom procesu koji HDZ-ovci ponavljaju iz godine u godinu, ove jeseni je ipak mnoge zabrinuo. Naime, slijede unutarstranački izbori, a prema Statutu stranke, onaj tko ne plati članarinu šest mjeseci prije dana unutarstranačkih izbora, ne može biti biran niti birati. Uplatnicu su među prvima dobili oni koji su potpisali uredbu o GDPR-u, dok oni koji nisu htjeli ili ona, naprosto, nije došla do njih, još nisu dobili uplatnicu. A ako ne dobiju uplatnicu, najvjerojatnije neće moći pristupiti glasanju o novome šefu HDZ-a 2020.</p><h2>Karamarko je platio</h2><p>- Onaj tko potpiše GDPR potvrđuje da je član. Ali što će biti s ljudima do kojih nije došao GDPR? Hoće li biti - nisam dobio uplatnicu, nisam na listi članova koji imaju pravo glasa? Ako bude tako, naše članstvo od 220 tisuća pasti će na 70 tisuća koji će odlučivati o novom šefu HDZ-a. Ostavlja se veliki prostor za manipulacije - govori nam dobro upućeni i iskusni HDZ-ovac te dodaje kako je siguran da GDPR nije potpisalo 100 tisuća članova, koliko ih je, pak, glasovalo na izborima 2016. za današnjeg šefa <strong>Andreja Plenkovića</strong>. Ipak, nada se da će na izborima moći glasovati svi koji su u bazi članstva i da se neće tako rigorozno gledati na to.</p><p>- Uredbu o GDPR-u šalje šef temeljnog ogranka članovima. Možemo slobodno pretpostaviti da sigurno svaki drugi od njih neće poslati onima koji su mu nesimpatični. A onda oni neće dobiti ni uplatnicu - govori nam naš sugovornik.</p><h2>Članova sve više i više</h2><p>Kako se zadnjih dana govori da će u utrku za novoga šefa stranke ponovno i <strong>Tomislav Karamarko</strong>, pokušali smo saznati je li on dobio uplatnicu. Iz njegova bliskog kruga rečeno nam je da je on platio članarinu za 2019. godinu i da redovito unaprijed plaća članarine. Što znači da može na izbore. Baš kao i Davor Ivo Stier, Miro Kovač, Tomislav Čorić te Tomislav Tolušić, koji su dužnosnici i kojima bi se članarina trebala skidati s plaće.</p><p>- U HDZ se iz dana u dan upisuje sve više ljudi, pa brojka od 220 tisuća varira. Nitko se, pak, ne ispisuje. U ovom što šaljemo uplatnice nema ničeg novog ili zanimljivog, pa to je uobičajena praksa koja se radila tijekom svih šefova - govore nam u HDZ-u i dodaju kako se naplaćivanje članarina definitivno ne radi zbog skupljanja novca za predstojeće predsjedničke izbore krajem godine.</p>